ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

**\_\_\_\_\_\_\_\_\_\_\_\_\_ 2020 թվականի N \_\_\_\_\_\_\_ Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N 411-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ   
Մ Ա Ս Ի Ն**

Հիմք ընդունելով «Նորմատիվ իրավական ակտերի մասին» Հայաստանի Հանրապետու­թյան օրենքի 34-րդ հոդվածը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի ապրիլի 12-ի «Անշարժ գույք հետ վերցնելու և ամրացնելու մասին» N 411-Ա որոշման մեջ կատարել հետևյալ փոփոխությունները՝

1) որոշման 1-ին կետը շարադրել հետևյալ խմբագրությամբ.

1. «Հայաստանի Հանրապետության սեփականություն հանդիսացող Երևան քաղաքի Քանաքեռ ՀԷԿ 23 հասցեում գտնվող երկհարկանի ուսումնական մասնաշենքի 33,395,893.5 դրամ կադաստրային արժեքով ու 405.7 քառ. մետր ընդհանուր մակերե­սով 1-ին հարկը և 329.4 քառ. մետր նկուղը, 3,975,552 դրամ կադաստրային արժեքով ու 98.6 քառ. մետր ընդհանուր մակերեսով արհեստանոցը և 4,459,053 դրամ կադաստրային արժեքով ու 93.3 քառ. մետր ընդհանուր մակերեսով ավտոտնակները (այսուհետ՝ անշարժ գույք) հետ վերցնել Հայաստանի Հանրապետության կրթության, գիտության, մշակույթի և սպորտի նախարարության «Երևանի զարդակիրառական արվեստի արհեստագործական պետական ուսումնարան» պետական ոչ առևտրային կազմակերպությունից և անժամկետ, անհատույց օգտագործ­ման իրավունքով ամրացնել ՀՀ կրթության, գիտության, մշակույթի և սպորտի նախարարության «Հրաձգության հանրապետական մարզադպրոց» պետա­կան ոչ առևտրային կազմակերպությանը::

2) որոշման 2-րդ կետի 1-ին ենթակետում ««Երևանի զարդակիրառական արվեստի արհեստագործական պետական ուսումնարան»» բառերը փոխարինել «Հայաստանի Հանրապետության կրթության, գիտության, մշակույթի և սպորտի նախարարության «Երևանի զարդակիրառական արվեստի արհեստագործական պետական ուսումնարան»» բառերով, իսկ «վեցամսյա» բառը փոխարինել «մինչև 2020 թվականի մայիսի 1-ը» բառերով.

3) որոշման 2-րդ կետի 2-րդ ենթակետում ««Հրաձգության հանրապետական մարզադպրոց»» բառերը փոխարինել «ՀՀ կրթության, գիտության, մշակույթի և սպորտի նախարարության «Հրաձգության հանրապետական մարզադպրոց»» բառերով, իսկ «յոթամսյա» բառը փոխարինել «երկամսյա» բառով.

4) որոշման 2-րդ կետում «Հայաստանի Հանրապետության կառավարության առընթեր պետական գույքի կառավարման վարչության պետին» բառերը փոխարինել «Պետական գույքի կառավարման կոմիտեի նախագահին» բառերով:

**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N 411-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Անհրաժեշտությունը**

Համաձայն Կառավարության 12.04.2018թ. N 411-Ա որոշման (այսուհետ՝ Որոշում) ՝ Երևան քաղաքի Քանաքեռ ՀԷԿ 23 հասցեում գտնվող անշարժ գույքը պետք է հետ վերցվի «Երևանի զարդակիրառական արվեստի արհեստագործական պետական ուսումնարան» ՊՈԱԿ-ից/այսուհետ՝ ուսումնարան/ և անհատույց, անժամկետ օգտագործման իրավունքով ամրացվի «Հրաձգության հանրապետական մարզադպրոց» պետական ոչ առևտրային կազմակերպությանը/այսուհետ՝ մարզադպրոց/:

**Ընթացիկ իրավիճակը և խնդիրները**

ՀՀ կառավարության 12.04.2018թ. N 411-Ա որոշման (այսուհետ՝ Որոշում) ՝ Երևան քաղաքի Քանաքեռ ՀԷԿ 23 հասցեում գտնվող անշարժ գույքը պետք է հետ վերցվեր «Երևանի զարդակիրառական արվեստի արհեստագործական պետական ուսումնարան» ՊՈԱԿ-ից /այսուհետ՝ ուսումնարան/ և անհատույց, անժամկետ օգտագործման իրավունքով ամրացվեր «Հրաձգության հանրապետական մարզադպրոց» պետական ոչ առևտրային կազմակերպությանը /այսուհետ՝ մարզադպրոց/: ՀՀ վարչապետի 2017 թվականի մայիսի 11-ի N 29.6/[404812]-17(19) նիստի արձանագրության 1-ին կետի 6-րդ ենթակետի հանձնարարականի կատարման շրջանակներում՝ կրթության ոլորտում գործող նախնական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների թվաքանակի կրճատման և դրանց գործունեության օպտիմալացման (խոշորացման) նպատակով ՀՀ կրթության և գիտության նախարարությունը նախատեսել էր «Երևանի զարդակիրառական արվեստի արհեստագործաական պետական ուսումնարան» պետական ոչ առևտրային կազմակերպությունը վերակազմավորման ճանապարով միացնել «Երևանի զարդարվեստի արհեստագործական պետական ուսումնարան»  պետական ոչ առևտրային կազմակերպությանը: Մինչև նշված գործընթացը սահմանված կարգով իրականացնելը, ՀՀ կրթության և գիտության նախարարությունը գերատեսչական մարմինների քննարկմանն էր ներկայացրել Անշարժ գույքը հետ վերցնելու և ամրացնելու մասին ՀՀ կառավարության որոշման նախագիծը, որը հետագայում սահմանված կարգով ներկայացվեց ՀՀ կառավարության քննարկմանը: Տվյալ ժամանակահատվածում նախատեսվել էր նաև որևէ ծրագրով «Երևանի զարդարվեստի արհեստագործական պետական ուսումնարան»  պետական ոչ առևտրային կազմակերպությանն ամրացված ուսումնական մասնաշենքը հիմնանորոգել: Սակայն համապատասխան ֆինանսավորում չլինելու պատճառով ուսումնական մասնաշենքը չվերանորոգվեց, ինչն էլ հիմք հանդիսացավ չիրականացնելու «Երևանի զարդակիրառական արվեստի արհեստագործաական պետական ուսումնարան» պետական ոչ առևտրային կազմակերպությունը, սահմանված կարգով, «Երևանի զարդարվեստի արհեստագործական պետական ուսումնարան»  պետական ոչ առևտրային կազմակերպությանն միացման ձևով վերակազմակերպումը: Որոշման 2-րդ կետի աշխատանքները սահմանված ժամկետում չիրականացվեցին, քանի որ ուսումնարանի աշխատակիցները դիմել էին ՀՀ վարչապետին որոշման մեջ նշված տարածքը մարզադպրոցին չտրամադրելու խնդրանքով: Նախարարության համապատասխան մասնագետների կողմից ուսումնասիրություն իրականացվեց ուսումնարանում և հաշվի առնելով այն հանգամանքը, որ տվյալ տարում սովորողների թվաքանակի կրճատվել էր, որոշվեց մարզադպրոցին հատկացվող տարածքի մակերեսը թողնել անփոփոխ, փոփոխել միայն որոշման նախագծի 2-րդ կետի հանձնարարականի ժամկետը , որը արտացոլվել է ՀՀ կառավարության 06.09.2018 թ. N 973 –Ա որոշմամբ:

Պետական գույքի կառավարման կոմիտեն, հիմք ընդունելով Որոշումը, նախապատրաստել և նոտարական վավերացման էր ներկայացրել ոչ բնակելի տարածքի անհատույց օգտագործման թիվ 58/0014 պայմանագրում փոփոխություն կատարելու մասին համաձայնագիր (այսուհետ՝ Համաձայնագիր)։ Համաձայնագիրը ներկայացվել էր նոտարական վավերացման, սակայն մերժվել էր այն պատճառաբանությամբ, որ լրացել է Համաձայնագրի կնքման համար Որոշման 2-րդ կետի 1-ին ենթակետով սահմանված ժամկետը՝ չնայած այն հանգամանքին, որ Կոմիտեն ներկայացրել էր հիմնավորում այն մասին, որ «Mulberry» փաստաթղթաշրջանառության համակարգով Որոշման կատարման ժամկետ էր սահմանվել մինչև 2019 թվականի մարտի 12-ը, ինչի վերաբերյալ կոմիտեն տեղեկացրել էր ՀՀ վարչապետի աշխատակազմ։

Հետագայում ՀՀ վարչապետի 19.04.2020թ. հ. 02/11/19027-2019 հանձնարարականով ՀՀ կրթության և գիտության նախարարությանն էր տրամադրել կոմիտեի գրությունը, ըստ որի՝ ՀՀ Երևան նոտարական տարածքի նոտար Նունե Սարգսյանը հայտնել էր, որ համաձայնագրի նոտարական վավերացումը հնարավոր չէ իրականացնել, քանի որ որոշմամբ սահմանված ժամկետը բաց է թողնված:

Հիմք ընդունելով ՀՀ վարչապետի 19.04.2019թ. հ. 02/11/19027-2019 հանձնարարականը՝ ՀՀ կրթության և գիտության նախարարությունը գերատեսչական մարմինների քննարկմանն է ներկայացրել նոր որոշման նախագիծ: Սակայն նոր որոշման նախագիծը սահմանված կարգով ՀՀ կառավարությանն ներկայացնելու ժամանակահատվածում պարզվել է, որ ուսումնարանում սովորողների թվաքանակի աճ է գրանցվել: Հիմք ընդունելով ուսումնարանում սովորողների թվաքանակի աճը՝ նախարարությունը ուսումնասիրել և վերանայել է մարզադպրոցին հատկացվող տարածքի մակերեսը և կատարել է համապատասխան փոփոխություն՝ այն համաձայնացնելով ուսումնարանի և մարզադպրոցի հետ, և մշակվել է նոր որոշման նախագիծ:

**Ակնկալվող արդյունքը**

Սույն որոշման նախագծի ընդունմամբ հնարավոր կլինի կատարել Կառավարության 12.04.2018թ. N 411-Ա որոշման հանձնարարականները և կարգավորել երկու կազմակերպությունների անխափան գործունեությունը :

## Տ Ե Ղ Ե Կ Ա Ն Ք

**«Հայաստանի Հանրապետության կառավարության 2018 թվականի ապրիլի 12-ի N 411-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացման կամ նվազեցման մասին**

## «Հայաստանի Հանրապետության կառավարության 2018 թվականի ապրիլի 12-ի N 411-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի սպասվում:

**ՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N 411-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՐԱՏԵՍՉՈՒԹՅՈՒՆՆԵՐԻ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ**

|  |  |  |  |  |
| --- | --- | --- | --- | --- |
| N/N | **Առարկության, առաջարկության հեղինակը, Գրությանստացմանամսաթիվը, գրությանհամարը** | **Առարկության, առաջարկության բովանդակությունը** | **Եզրակա**  **ցու**  **թյուն** | **Կատարված փոփոխու**  **թյուն** |
| **1.** | ՀՀ ֆինանսների նախարարություն  2020-01-2020  N01/8-2/265-2020 | Դիտողություններ և առաջարկություններ չունի |  |  |
| **2.** | ՀՀ Տարածքային կառավարման և ենթակառուցվածքների  Նախարարություն  2020-01-16  N 01/21.1/735-20 | **Առաջարկում է**   1. Խմբագրել նախագծի 1-ին կետի 1-ին ենթակետը՝ հստակեցնելով 735.1 քառ. մետր ընդհանուր մակերեսով տարածքը հանդիսանում է 1-ին և նկուղային հարկերի տարածք, որի մեջ ընդգրկված է նաև 325.2 քառ. մետր մակերեսով նկուղը, թե այն միայն 1-ին հարկի տարածքի մակերեսն է, 2. Նախագծի 1-ին կետի 2-րդ ենթակետում նշված «ապրիլի 1-ը» բառերը փոխարինել «մայիսի 1-ը» բառերով, 3. Հայաստանի Հանրապետության կառավարության 2018 թվականի ապրիլի 12-ի N 411-Ա որոշման 2-րդ կետում նշված «Հայաստանի Հանրապետության կառավարությանն առընթեր պետական գույքի կառավարման վարչության պետին» բառերը փոխարինել «Պետական գույքի կառավարման կոմիտեի նախագահին» բառերով:   Միաժամանակ հայտնում ենք, որ հետագա խնդիրներից խուսափելու նպատակով անհրաժեշտ է կատարել «Երևանի զարդակիրառական արվեստի արհեստագործական պետական ուսումնարան» պետական ոչ առևտրային կազմակերպությանը մնացող և «Հրաձգության հանրապետական մարզադպրոց» պետա­կան ոչ առևտրային կազմակերպությանը տրամադրվող տարածքների չափագրում և որոշման նախագծում մակերեսները նշել չափագրման արդյունքում ստացված տվյալները: | 1.Ընդունված է  2.Ընդունվել է  3.Ընդունվել է  Ընդունված է | 1.Որոշման նախագծի առաջին կետը լրամշակվել է առաջարկին համապատասխան:  2.Որոշման 1-ին կետի 2-րդ ենթակետում առաջարկին համապատասխան կատարվել է փոփոխություն:  3.Որոշման նախագծի 2-րդ կետում առաջարկին համապատասխան կատարվել է փոփոխու  թյուն:  Որոշման նախագծում նշված տարածքները արդեն իսկ չափագրվել են: |
| **3.** | ՀՀ կադաստրի կոմիտե  2020-01-10  NՍԹ//24-2020 | Դիտողություններ և առաջարկություններ չունի |  |  |
| **4.** | ՀՀ արդարադատության նախարարություն  2020-02-13  N 01/27.1/3007-2020 | Դիտողություններ և առաջարկություններ չունի |  |  |